Córdoba
        
         (provins i Spania)
Store norske leksikon,Geografi,Verdens geografi,Europa,Spanias geografi
Córdoba er en del av den autonome regionen Andalucía. Provinsens areal er 13 771 kvadratkilometer og innbyggertallet er 802 400 (2013). Hovedstaden er Córdoba. Andre viktige byer: Lucena, Puente-Genil og Baena.
Rio Guadalquivir deler provinsen i en nordlig og en sørlig del. Området i nord er fjellrikt, og strekker seg over Sierra Morena til høylandet Los Pedroches i Guadiana-bassenget.Det drives ekstensiv korndyrking og sauehold. Området har betydelige forekomster av kobber, kull og bly. Den sørlige delen av provinsen er en fruktbar slette, kalt La Campiña, hvor det dyrkes bomull, korn, vin, oliven og frukt, delvis med hjelp av kunstvanning. Industrien består vesentlig av videreforedling av jordbruksprodukter. Les mer i Store norske leksikon Spanias geografi